เสนอนายกฯแก้เมาขับชนคนตาย เพิ่มโทษจำคุกไม่รอลงอาญา
ให้ธุรกิจเหล้าตั้งกองทุนดูแลเหยื่อ,นายแพทย์แท้จริง ศิริพานิช เลขาธิการมูลนิธิเมาไม่ขับ แจ้งว่า ได้มีหนังสือเสนอนายกรัฐมนตรีสรุปความคิดเห็นจากภาคประชาชนในการจัดเวทีสาธารณะเมาชนคนตาย สังคมไทยจะเอายังไง โดยหนังสือระบุว่า พฤติกรรมการเมาแล้วขับจนเป็นเหตุให้มีผู้เสียชีวิต กำลังเป็นที่ถกเถียงกันอย่างกว้างขวางในสังคมไทยว่าถึงเวลาแล้วหรือยังที่ประเทศไทยจะต้องมีการปรับปรุงกฎหมายที่จัดการปัญหาเมาแล้วขับ เนื่องจากบทลงโทษที่มีอยู่ในปัจจุบันไม่สามารถแก้ไขปัญหาจากพฤติกรรมดังกล่าวได้,มูลนิธิเมาไม่ขับจึงได้ร่วมกับสำนักงานกองทุนสนับสนุนการสร้างเสริมสุขภาพ (สสส.) และภาคีเครือข่ายรณรงค์ลดอุบัติเหตุทางถนนภาครัฐ ภาคเอกชน จัดเวทีสาธารณะเมาขับชนคนตาย สังคมไทยจะเอายังไง โดยเชิญผู้ทรงคุณวุฒิประกอบด้วย นายวินัย ตุลยภักดิ์ อดีตผู้พิพากษาศาลฎีกา พล.ต.อ.วิระชัย ทรงเมตตา รอง ผบ.ตร. นายกุญช์ฐาน์ ทัดทูน อัยการประจำสำนักงานอัยการสูงสุด นายสุทธิชัย หยุ่น สื่อมวลชนอาวุโส นายชัยศิริ มั่งศิริ ทนายความ (กลุ่มเพื่อนรองตี๋) นพ.แท้จริง ศิริพานิช เลขาธิการมูลนิธิเมาไม่ขับ พร้อมด้วยตัวแทนภาคประชาสังคมจากทุกสาขาอาชีพ จัดประชุมเวทีสาธารณะ เมื่อวันที่ 30 เม.ย. เวลา 09.30-12.00 น. ที่ห้องฟอร์จูน โรงแรมแกรนด์เมอร์เคียวฟอร์จูน ถนนรัชดาภิเษก กรุงเทพฯ ทั้งนี้ ในเวทีสาธารณะที่จัดขึ้นนี้ มีข้อสรุปที่ใคร่ขอเสนอต่อฯพณฯ ดังนี้ 1.ควรที่จะมีกฎหมายกำหนดให้ ผู้ที่เมาแล้วขับไปชนคนตายเป็นพฤติกรรมการขับขี่ที่มีอันตรายร้ายแรงเล็งเห็นผลได้ว่าจะไปทำให้ผู้อื่นเสียชีวิต บาดเจ็บ หรือพิการได้ ซึ่งไม่ใช่เป็นการกระทำด้วยความประมาท 2.ผู้ที่เมาแล้วขับชนคนตายต้องมีโทษจำคุกไม่ต่ำกว่า 15 ปี ทั้งนี้ เพื่อไม่ให้สามารถรอลงอาญาได้ 3.ควรให้บริษัทผู้ผลิตเครื่องดื่มแอลกอฮอล์จัดตั้งกองทุนเพื่อดูแลผู้พิการจากกรณีที่มีคนเมาแล้วขับมาชน เพื่อเป็นการแสดงความรับผิดชอบต่อสังคม.
นายแพทย์แท้จริง ศิริพานิช เลขาธิการมูลนิธิเมาไม่ขับ แจ้งว่า ได้มีหนังสือเสนอนายกรัฐมนตรีสรุปความคิดเห็นจากภาคประชาชนในการจัดเวทีสาธารณะเมาชนคนตาย สังคมไทยจะเอายังไง
เมาแล้วขับ,ขับรถชนคนตาย,เพิ่มโทษ,โทษจำคุก,มูลนิธิเมาไม่ขับ,อุบัติเหตุทางถนน,แท้จริง ศิริพานิช